“Hierdie besluit sal bydrae tot groot verligting in dié industrie oor die feeseisoen gedurende Desember en Januarie,” het hy gesê.
“Daar lê ’n uitdagende tyd voor met baie druk op die toerismebedryf om hulself weer te posisioneer en te herstel van die knou wat die pandemie tot gevolg gehad, maar ons is baie positief,” het Cilliers gesê.
Volgens Cilliers sal die verlenging van Covid-19 se TERS-befondsing vir die tyd tot en met 15 Oktober ook veral die toerisme- en gasvryheidbedryf, wat restaurante insluit, baie help om gereed te maak vir die vakansieseisoen.
“Vinnige aksie en slim optrede van die Wes-Kaapse regering en veral besighede in die Wes-Kaap het bygedra dat ’n grootskaalse Covid-19-pandemie afgeweer is. As ons almal saamwerk en by die regulasies hou, sal ons dit kan handhaaf,” het Cilliers verder gesê.
“Ons as die AHi wil graag ’n beroep op almal doen om asseblief aksies en protokolle te verskerp om te verseker dat die virus nie in die werksplek versprei nie. Daarmee saam wens ons alle besighede ’n voorspoedige laaste twee maande van 2020 toe,” het Cilliers gesê.